Jonas Vingegaard har fået en særlig cykel til paradekørslen ind mod Paris.

Det er ren formalitet at få Jonas Vingegaard til Paris, så han kan lade sig hylde som dobbelt vinder af verdens største cykelløb, Tour de France. Men det bliver ikke på en helt almindelig cykel, han kommer dertil. Holdets amerikanske cykelproducent Cervelo har nemlig en helt særlig cykel klar til Vingegaard, der markerer hans store triumfer. Det bliver på den, at Vingegaard kan nyde et koldt glas champagne på turen ind mod hyldesten på Champs-Élysées.